open-index/open-wikipedia-markdown huggingface dataset:
Arbeidsverditeorien

Ifølge **Arbeidsverditeorien** er verdien av en vare eller tjeneste lik den  som har gått med til å produsere den. Til verdien inkluderes ofte arbeidet som har gått med til å produsere råmaterialer og maskiner som er en del av produksjonsprosessen. 

Teorien forbindes med klassiske samfunnsøkonomer som Adam Smith og David Ricardo. Arbeidsverditeorien var en forutsetning for disses økonomiske teori. Fra slutten av 1870-tallet ble arbeidsverditeorien erstattet med markedsverditeorien, som er en teori som hevder at en vare eller tjeneste ikke har noen verdi *i seg selv* men at verdien skapes ved markedets betalingsvillighet (det vil si en subjektiv oppfatning av verdiskapning). Karl Marx hentet sin verdilære fra Smith og Ricardo og anvendte arbeidsverditeorien for å forklare relasjonene mellom arbeidere og arbeidsgivere og handel.

## Se også
* Pris
* Produksjon

## Litteratur
* Marxistiske begreper: Hva er arbeidsverditeorien?
* Karl Marx, Kapitalet IV
* Sejersted, Francis *Historisk introduksjon til økonomien* Drøfter samviket mellom sosialøkonomisk teori, økonomisk styring og økonomiens utvikling ISBN 82-02-02895-7
* Robinson, Joan *Økonomisk filosofi* drøfter paradigmene arbeidsverditeorien, markedsverditeorien og Keynesiansimen i idéhistorisk perspektiv. ISBN 87-7230-709-9
Chris Couch

**Chris Couch** (født 1. mai 1973 i Fort Lauderdale i Florida) er en amerikansk profesjonell golfspiller. Han ble profesjonell i 1995. Siden har han vekselvis spilt på Nationwide Tour og PGA-touren &ndash; på sistnevnte tour første gang i 2004 og på nytt igjen i 2006. Dette året vant han sin første PGA-turnering, Zurich Classic of New Orleans, og er dermed kvalifisert for de to neste sesongene. På Nationwide-touren har han vunnet fem ganger.

Under dag tre av Zurich Classic of New Orleans i 2006 ble Couch historisk da han som første spiller noensinne klarte å avansere fra siste- til førsteplass i løpet av én runde. Etter to 70-runder lå han på cut-grensen, men han brukte 64 slag på den tredje runden og ledet dermed ett slag foran Charles Howell III og Joe Durant. Med en 65-runde siste dag beholdt han ledelsen og vant med ett slag foran Howell og Fred Funk.

## Meritter

### Seire på PGA-touren

* 2006: Zurich Classic of New Orleans

### Seire på Nationwide Tour
* 2005: Rheem Classic Pres'd by Times Record; LaSalle Bank Open
* 2003: Oregon Classic; Nationwide Tour Championship
* 2001: BUY.COM Florida Classic

## Eksterne lenker
*
Ole Lukkøye

:*For eventyrskikkelsen «Ole Lukøie», se [[Jon Blund]]*
«**Ole Lukkøye**» er en populær vise og godnattsang skrevet av Ingrid Almquist. Teksten forteller om en gutt som skal legge seg, og mor som synger ved sengen. Lillemann spør stadig: «Tror du Ole Lukkøye kommer nu, jeg har lagt meg og venter kjære du». Visa ble sunget inn på plate i 1950 av Ingrid Löfvenberg, og ble en slager i det populære radioprogrammet Ønskekonserten på NRK. Ivar Ruste med Øivind Berghs orkester spilte inn sangen i 1962. Den ble utgitt på singlen Columbia 45GN&nbsp;1701. Senere har også Helge Borglund sunget den på platen *[[Frem fra Glemselen kap.16]]*.
Villmarksveien

**Villmarksveien** i Nordland er en alternativ veistrekning til  mellom Majavatn og Korgen.
Strekningen følger riksveier og fylkesveier og er av variabel standard.

## Kommuner og knutepunkter

;Grane
* (tidl Fv274) fra Bjorntjønna til Simskarmyra*
* Bjorntjønna
*Øvre Fiplingvatn
*Simskarmyra. Sidevei til Børgefjell, Børgefjellskolen
* (tidl Fv273) fra Simskarmyra til Kløvimoen*
*Nedre Fiplingvatn
*Leira.  (tidl Fv274) til Børgefjellskolen
*Rv73 fra Kløvimoen til Elvebakken*
* Kløvimoen. Felles trasé til Elvebakken

;Hattfjelldal
* (tidl Fv291) fra Elvebakken til Tustervatnet*
*Elvebakken
*Røssvatnet
* Vesterbuktbrua (42 m)
;Hemnes
* (tidl Fv331) fra Tustervatnet til Bleikvassli*
*Tustervatnet
*Rv806 fra Bleikvassli til Korgen*
* Bleikvassli. Felles trasé til Korgen
* Korgen

## Se også
*Vildmarksvägen
Sjøkaptein

**Sjøkaptein** (engelsk: *master mariner*) innehar kompetanse til å tjenestegjøre på sivile skip (handelsflåten) uavhengig av bruttotonnasje og fartsområde som ansvarshavende vaktoffiser, overstyrmann og skipsfører.

## Norge
I Norge er tittelen sjøkaptein en beskyttet tittel som innehaver av kompetansesertifikat dekksoffiser klasse 1 i henhold til *forskrift om kvalifikasjoner og sertifikater for sjøfolk* har enerett til. Sertifikatet er det høyeste sivile kvalifikasjonsdokument som utstedes til dekksoffiserer.

Tittelen indikerer i så måte kun kvalifikasjonene til innehaver, og betyr dermed nødvendigvis ikke, at vedkommende faktisk tjenestegjør som skipsfører. På samme måte trenger ikke en skipsfører nødvendigvis å være sjøkaptein, så lenge det ikke er krav om denne kvalifikasjonen på skipet han tjenestegjør på.

## Se også
* Mannskap
* Besetning

## Referanser


## Kilder
*
Miriquidi

**Miriquidi** («mørk skog») var navnet på de store og nesten ugjennomtrengelige skogene som en gang dekte områdene omkring Erzgebirge i det sørsøstlige Tyskland og nordlige Tsjekkia.

Fra 1100-tallet ble skogene utsatt for en planmessig kolonisasjon ved markgrevene av Meissen. Innvandrerne var for det meste sorbere, thüringere og frankere. Med hest og kjerre eller til fots tok de seg fram gjennom tett skog og over bergpass, unngikk de sumpige elveslettene, og fikk seg tildelt 1–2 «Hufe land» (120–250 da). Teigene strekte seg vanligvis fra elvesletta og oppover i lia.

## Referanser
Spies Rejser

**Spies Rejser** var et dansk reisebyrå og turoperatør.

Spies Reiser var en tid Skandinavias største reisebyrå og turoperatør. Grunnleggeren Simon Spies begynte reisevirksomhet i 1956 da han satte inn en annonse i en dansk avis og søkte etter deltagere til en tur til Spania. Et tyvetalls ungdommer meldte seg og turen gikk med tog ned gjennom Europa til Barcelona og  båt  Mallorca.

Spies valgte å legge turene om vinteren, da de spanske hotellene på den tiden kunne tilby de rimeligste plassene.

Virksomheten vokste raskt, i 1960 inngikk han en avtale med det danske charterselskapet Flying Enterprise om charterflyvninger. Da Flying Enterprise gikk konkurs i 1965 kjøpte Spies selskapet og startet sitt eget charterseskap under navnet Conair.

Med eget flyselskap hadde Spies den innstilling at alle flyseter skulle fylles opp. Et hvert flysete som var ubesatt var redusert innkomst for firmaet. Dette ledet til at det før Conairs avganger på Kastrup forgikk en form før «børssalg» av billetter. En del reiselystne ungdommer med ryggsekk, men uten billett møtte opp før flyavgangene. Når alle passasjerer med forhåndsbestilt plass var sjekket inn, og det fortsatt var ledige seter i flyet, ble en ny og lavere pris ropt opp, og en del av de billettløse tok oppstilling foran skranken. Når disse var sjekket inn og det fortsatt var ledig plass på flyet, ble prisen ytterligere redusert. De som hadde is nok i maven til å vente helt til «gate closed» kunne sikre seg en ferietur til Middelhavet for et par hundrelapper.

Etter Spies død i 1984 ble firmaet drevet av hans kone, Janni Kjær, frem til 1996, da Spies Rejser ble solgt til konsernet MyTravel.
## Eksterne lenker
*
Markedsverditeorien

Ifølge **markedsverditeorien** har varer og tjenester ikke noen verdi *i seg selv*, men får sin verdi fastsatt gjennom personers (markedets) ønske om å erverve dem. Dette nedfeller seg i betalingsvillinghet. Prisen på varen eller tjenesten blir da et resultat av sammenfall mellom tilbud og etterspørsel etter den. 

Ettersom alle mennesker har forskjellig prioriteringer for hva de ønsker seg, er det ifølge markedsverditeorien ikke noen "objektiv" eller "riktig" verdi av en vare eller tjeneste. 

Teorien ble formalisert av den østerrikske samfunnsøkonomen Carl Menger på slutten av 1800-tallet.

## Politiske implikasjoner

Ifølge arbeidsverditeorien var det vanskelig å forklare store lønnsforskjeller som noe annet enn et utslag av urettferdighet. Dette fører til at resonnement som bygger på arbeidsverditeorien er hyppig forekommende i lønnsoppgjør og politisk debatt. Ifølge markedsverditeorien derimot, er det ikke noe problem å forklare at f.eks. en tekstilarbeider tjener noen få kroner timen, mens en fotballspiller kan tjene millioner. Sistnevnte leverer en tjeneste som det er stor betalingsvillighet for og få tilbydere av, mens førstnevnte leverer en tjeneste med lav betalingsvillighet til og som mange andre er villige til å utføre. 

Tilhengere av arbeidsverditeorien befinner seg oftest på venstresiden på politikkens høyre-venstre akse. Mens tilhengerne av markedsverditeorien befinner på høyresiden og er økonomiske liberalister.

## Referanser


## Litteratur
* 
* 
* Sheriat, Shahin:  *[http://www.buecher.de/shop/fachbuecher/die-rolle-der-unternehmensbewertung-bei-der-uebergabe-von-klein-und-mittelunternehmen-unter-besonderer-ber/-/products_products/detail/prod_id/23261875/ Die Rolle der Unternehmensbewertung bei der Übergabe von Klein- und Mittelunternehmen - unter besonderer Berücksichtigung der Familienbetriebe]*, GRIN forlag
Honeywell

**Honeywell International** er et børsnotert selskap som primært har sin virksomhet innenfor bygningsteknologi, romfartsteknologi, kontroll- og styringsteknologi og leverer løsninger og produkter til industribransjen og luftfart over hele verden. Honeywell's omsetning i 2013 ble estimert til ca. 31 milliarder amerikanske dollar og selskapet hadde da mer enn 130 000 ansatte i over 100 land. Honeywell benytter flere merkevarer i sin virksomhet.

Selskapets norske avdelinger, Honeywell AS, Honeywell Life Safety AS og Honeywell Hearing Technologies AS, har hovedkontorer i henholdsvis Asker, Lier og Trondheim.
Honeywell Hearing Technologies AS med det aktive hørselvernet QuietPro som hovedprodukt ble etablert i 1994 som et knoppskudd fra SINTEF og het Nacre AS før de i 2007 ble kjøpt av konkurrenten Sperian Protection som i 2010 ble kjøpt av Honeywell.

## Referanser


## Eksterne lenker
*
Brown University

**Brown University** er et amerikansk universitet i Providence, Rhode Island. Det ble grunnlagt i 1764 som *Rhode Island College*, og er den sjuende eldste institusjonen for høyere utdanning i USA. Skolepengene er på 34&nbsp;620 amerikanske dollar, litt mer enn ved Harvard University.

Fagkretsen er den klassiske *[[liberal arts]]*-sammensetningen med humanistiske, samfunns&shy;vitenskapelige og natur&shy;vitenskapelige basisfag. Det gis utdanning og spesialisering i medisin på høyt nivå ved Brown. Ved Warren Alpert Medical School er det spesialiserings&shy;programmer innen alkoholstudier, kardiologi, kirurgi, psykiatri, samfunns- og familiemedisin, diagnostisk grafikk, m.m.

Brown University Library hadde i 2006 totalt 3,51 millioner titler, som gjorde det til USAs 58. største bibliotek.

Brown var det første universitet i USA som tok opp studenter fra alle religiøse trossamfunn.

Brown University er medlem av Ivy League.

## Referanser


## Eksterne lenker
*
Maskinell flateavdekking

**Maskinell flateavdekking** er en utgravningsmetode hovedsakelig brukt ved arkeologiske undersøkelser i dyrket mark. Metoden går ut på at man ved hjelp av en gravemaskin fjerner matjordlaget ned til den naturlige undergrunnen over et stort område. Ved å fjerne matjorden vil man kunne observere arkeologiske strukturer i eller over undergrunnen, som for eksempel nedgravninger eller kulturlag, da disse som regel har en annen farge eller konsistens enn undergrunnen. 

Ved å bruke denne metoden vil man kunne få oversikt over hvor de forskjellige strukturene befinner seg i forhold til hverandre, og man vil kunne skille ut grupper av strukturer som for eksempel danner husanlegg eller aktivitetssoner. 

Metoden ble først tatt i bruk i Danmark og England på 1960-tallet, og er i dag en standard metode over hele Europa. I Norge ble metoden først tatt i bruk i begynnelsen av 1970-årene, i og med Perry Rolfsens utgravninger på Oddernes i Kristiansand. Det var imidlertid først med undersøkelsene på Forsandmoen i Rogaland på 1980-tallet at metoden ble ordentlig anerkjent her i landet.
Tokyo Tower

**Tokyo Tower** (東京タワー *Tōkyō tawā*) er et 332,6 meter høyt tårn i Minato-ku i Tokyo i Japan. Tårnet er basert på Eiffeltårnet i Paris.

Tårnet har to observasjondekk. Det første ligger 150 meter over bakken, det andre 250 meter. Begge dekkene gir et 360 graders overblikk over byen, og på klare dager kan man se Fuji-fjellet (*Fuji-san*).

Tokyo Tower opptrer ofte i både manga og anime.

## Se også
*Tokyo Skytree

## Referanser


## Eksterne lenker
* 
*
Arkeologisk struktur

Begrepet **arkeologisk struktur** eller bare **struktur** er innen arkeologien en samlebetegnelse på spor etter menneskelig aktitivitet. Disse kan observeres i form av stolpehull, kokegroper, avfallsgroper, ildsteder, grøfter, kulturlag og lignende. Strukturer avdekkes vanligvis i dyrket mark ved maskinell flateavdekking, men kan også finnes i utmark eller under gravhauger.
Minato

**Minato** (港区, *Minato-ku*) er en av Tokyos 23 bydeler. Minato ligger sør for Keiserpalasset, og grenser til bydelene Chiyoda, Chuo, Shinagawa og Shibuya.

Minato-ku ble opprettet den 15. mars 1947.

## Områder
*Akasaka (赤坂)
*Aoyama (青山)
*Azabu (麻布)
*Ebisu (恵比寿)
*Hamamatsucho (浜松町)
*Mita (三田)
*Odaiba (お台場)
*Roppongi (六本木)
*Shiba-kôen 「芝公園」
*Shinbashi (新橋)
*Shirokanedai (白金台)
*Takanawa (高輪)
*Toranomon (虎ノ門)
*Tsuki no Misaki (月の岬)
## Eksterne lenker
*
Eirik Bertheussen

**Eirik Bertheussen** (født 2. april 1984 i Tromsø) er en norsk tidligere fotballspiller.

Bertheussen har tidligere spilt for Tromsø, Pors, Lillestrøm SK og to perioder for Tromsdalen. Han beskrives som en fysisk tøff stopper med stor ballerobringsevne, som kom til Lillestrøm etter bare én sesong i Pors Grenland. U21-stopperen som var på lån fra Tromsø til Pors i sesongen 2005, og var klar til å skrive under for Pors høsten 2005. Men da Lillestrøm kom på banen, lot Bertheussen seg påvirke av at Pors-opprykket glapp og at klubben mistet flere spillere. Han skrev dermed under for Lillestrøm i stedet. Bertheussen ble aldri tilbudt noen ny kontrakt i Tromsø, og siden det måtte ha skjedd tre måneder før den siste kontrakten gikk ut, slapp derfor Lillestrøm å betale kompensasjonmidler.

Etter å ha fått lite spilletid i 2008-sesongen, fikk han beskjed om å finne seg en annen klubb å få spilletid for. 23. februar 2009 ble det klart at han gikk på lån til Adeccoligaklubben Tromsdalen for hele 2009-sesongen. 

## Referanser


## Eksterne lenker
*
View Askew Productions

**View Askew Productions** er et filmproduksjonsselskap startet av Kevin Smith og Scott Mosier i 1994 i forbindelse med innspillingen av Smiths film *[[Clerks.]]*. Selskapet har produsert alle Smiths filmer, samt noen få filmer for Smiths regissørvenner. 

I tillegg til filmproduksjon, driver View Askew Productions flere nettsider: Movie Poop Shoot (en filmkritikerside som ble lagd for filmen *[[Jay and Silent Bob Strike Back]]*), News Askew (en nyhetsside opprinnelig startet av fans), Movies Askew (en filmkonkurranse for regissørspirer) og Silent Bob Speaks (Kevin Smiths blog).

## Filmer fra View Askew Productions
**[[Clerks II]]* (2006)
**[[Small Town Gay Bar]]* (2006)
**[[Reel Paradise]]* (2005)
**[[Jersey Girl]]* (2004)
**[[Jay and Silent Bob Strike Back]]* (2001)
**[[Vulgar]]* (2000)
**[[Dogma (film)|Dogma]]* (1999)
**[[Big Helium Dog]]* (1999)
**[[A Better Place]]* (1997)
**[[Chasing Amy]]* (1997)
**[[Drawing Flies]]* (1996) 
**[[Mallrats]]* (1995)
**[[Clerks.]]* (1994)

## Eksterne lenker
* Movie Poop Shoot
* Movies Askew
* Silent Bob Speaks 
*
Vannsklie

En **vannsklie** eller **vannrutsjebane** er en sklie eller et rør med rennende vann. Vannet reduserer friksjonen slik at man kan skli raskere nedover. Vannsklier ender vanligvis opp i et svømmebasseng på slutten.

Vannsklier er populære attraksjoner i vannparker.
The Pussycat Dolls

**The Pussycat Dolls** er en amerikansk pop-gruppe. De startet som en dansegruppe basert i Los Angeles, og i Caesars Palace i Las Vegas. Pussycat Dolls ble dannet av koreograf Robin Antin i 1995, og de slapp sin første singel i 2005. Den het «Don't Cha» og nådde toppen av hitlistene i mange land.

## 1993-2003
Noen kilder sier at Antin først begynte å finne jenter til dansegruppen sin i 1993. Deres første opptreden var i 1995. I løpet av den perioden opptrådte de med flere gjestevokalister, med standardlåter fra 50- og 60-tallet. Blant originalmedlemmene var Christina Applegate, kjent fra Tv-serien Bundy (Våre verste år). De gjorde opptredenene i dameundertøy, og gammeldagse pin-upkostymer. Antin fikk stadig inspirasjon fra koreografen Bob Fosse (Sweet Cherity, Cabaret, Chicago).
De holdt seg i en av Los Angeles nattklubber, The Viper Room, og holdt til der fra 1995 til 2001. I 2002 flyttet de til The Roxy. Gruppen ble populær internasjonalt og kom med i blader, TV-programmer på MTV og VH1, reklamekampanjer og filmer. Carmen Electra var gruppens frontfigur for mange av disse opptredenene. Gruppen ble gjort om til en pop-gruppe i 2003 ved hjelp av musikkprodusent Jimmy Iovine og Ron Fair.

## 2003 og videre
I 2003 ble Nicole Scherzinger (også kjent som Nicole Kea), tidligere medlem av American Popstars' vinner Eden's Crush, gruppens hovedvokalist. Medlemmene som nå er i gruppen, er Jessica Sutta (ble med i 2002), Nicole Scherzinger, Melody Thornton, Kimberly Wyatt (medlem fra 2003), og Ashley Roberts. Carmit Bachar forlot gruppen mars 2008.

De åpnet MTV Award Asia i 2004. I 2005 kom singelen «Don't Cha», som ble en stor hit. Denne oppnådde en 2.-plass på USAs Billboard Hot 100-liste. Senere oppnådde «Stickwitu» 1.-plass på hitlistene i England.

The Pussycat Dolls slapp sitt debutalbum, «PCD», 13. september 2005. Det har blitt solgt over 5,6 millioner eksemplarer. Albumet inneholder spor produsert av will.i.am fra 
The Black Eyed Peas, Timbaland, Rick Harrison, Sean Garrett, og Ron Fair. 
I 2005, var gruppen med i et mobil-spill; Asphalt: Urban GT2, som ble publisert av Gameloft. De var også med i MTV Europe Music Awards i Lisboa. 

I desember 2005 vant de Billboard Music Award for årets beste Hot/Dance Club play single med Don't Cha. Sangen var også nominert til årets bestselgende single, og årets bestselgende dancesingle. 

I januar 2006, var albumet PCD fortsatt en suksess. I februar kom de med nyheten at de skulle reise på turné sammen med The Black Eyed Peas, samtidig som de slapp singelen «Beep» med will.i.am, hovedvokalist fra The Black Eyed Peas. Senere samme uke slapp MTV informasjon om gruppens neste single, «Buttons», med Snoop Dogg, som ble sluppet i april 2006. 

I 2008 ga de ut albumet Doll domination. Det har blitt solgt ca. to millioner eksemplarer av albumet verden over.

## Konserter i Norge
Pussycat Dolls opptrådte under UKA i Trondheim den 10. oktober 2007.

## Eksterne lenker
* 
* 
*
KOffice

**KOffice** er en kontorprogramvarepakke for skrivebordsmiljøet K Desktop Environment (KDE). Alle komponentene i pakken har blitt utgitt under en fri programvare-lisens. Siste versjonen av KOffice er versjon 2.3.1, som ble utgitt 19. januar 2011.

Tradisjonelt sett har KOffice-programmene først og fremst blitt utviklet for frie Unix-baserte operativsystemer, men fra og med KOffice 2 er et av målene også å støtte proprietære systemer som Microsoft Windows og Mac OS X. KOffice blir derfor iblant mange sett på som en kommende lettvektig konkurrent mot markedslederne Microsoft Office og OpenOffice.

KOffice har støtte for OpenDocument-formatet.

## KOffice-komponenter
KOffice består av følgende komponenter:

KOffice har importfiltre for noen av filformatene til andre kontorpakker. KOffice gis ut separat fra KDE-utgivelser.

## Referanser


## Eksterne lenker
*
Ralph Nader

**Ralph Nader** (født 1934) er en amerikansk politiker og aktivist. Han er utdannet jurist.

## Forbrukeraktivist
Nader kom i 1965 i nasjonens søkelys etter at han lanserte en rapport som viste at bilindustrien systematisk firte på sikkerhetskravene for å kunne senke prisene og selge flere biler. Han var også den første som eksplisitt lanserte tesen om at multinasjonale selskaper bevisst lager lite holdbare forbruksvarer for at forbrukerne skal tvinges til å handle oftere og mer. Dette inspirerte en rekke unge aktivister som etter hvert skulle bli kjent som «Nader’s Raiders».

Resultatet av dette ble organisasjonen *Public Citizen* som ifølge egne opplysninger har over  medlemmer og jobber på felter som energipolitikk, handelspolitikk, politisk åpenhet, forbrukervern, medisinsk feilbehandling og offentlig helse. Nader har senere trukket seg ut av organisasjonen. Han har siden også opprettet en rekke uavhengige organisasjoner som jobber innenfor tilstøtende felter.

## Politiker
De senere årene har Nader kanskje vært mest kjent for sine politiske ambisjoner. Allerede i 1972 ble det vurdert å stille ham som kandidat, men det skjedde ikke. I 1990 vurderte han å starte et nytt parti på grunn av det han kalte Demokratenes bankerott. Ved presidentvalget i 1992 ble det avholdt en *write-in*-kampanje i New Hampshire, som ga ham rundt  stemmer.

Først i 1996 ble han Green Partys presidentkandidat, dog uten å være medlem av partiet. Han fikk imidlertid bare stille i et fåtall stater på grunn av en lovgivning som favoriserer de to store partiene, og havnet på fjerdeplass med 0,7&nbsp;% av stemmene.

I 2000 fikk imidlertid partiet anledning til å stille i flere stater, og Nader havnet på tredjeplass med 2,74&nbsp;%. Demokratene, hvis kandidat Al Gore gikk på et knepent tap mot George W. Bush, anklaget i etterkant Nader for å ha kapret demokratiske velgere slik at Bush vant. Dette argumentet ble spesielt ført i Florida, der det offisielle resultatet ga Bush 536 flere stemmer enn Gore, mens Nader fikk  stemmer. På den annen side var det om lag åtte andre presidentkandidater i Florida som også fikk flere enn 536 stemmer.

Med en lignende argumentasjon valgte derfor *Green Party* ved valget i 2004 å ikke stille i vippestater. Dette kunne ikke Nader akseptere, og stilte dermed som uavhengig kandidat, noe som skapte problemer i en rekke delstater. I Indiana ble han for eksempel nektet å stille på grunn av uskrevne regler. I en del stater stilte han også som kandidat for *[[United States Reform Party]]*, et sentrum-høyreparti som var mot krigene i Irak og Afghanistan og som valgte å gi Nader sin plass i stater der de hadde oppstillingsrett, på tross av politiske uenigheter. Denne gangen ble Nader også nummer tre i valget, men bare med 0,38 % av stemmene.

I 2008 fikk Ralph Nader 0,5&nbsp;% av stemmene.

## Referanser


## Eksterne lenker
* 
* 
*
Bose-Einstein-kondensasjon

**Bose-Einstein-kondensasjon** eller **Bose-Einstein-kondensat** er en faseovergang som skjer ved lav temperatur i kvantemekaniske systemer, beskrevet i Bose-Einstein-statistikk.

Atomene nedkjøles til så vidt det absolutte nullpunkt, da er det så vidt de beveger seg. I stedet begynner de å klumpe seg sammen, og innta samme energinivå. Fra en fysikers synsvinkel blir de identiske, og hele atomklyngen begynner å oppføre seg som om den er ett eneste atom.

Fenomenet ble beskrevet teoretisk i 1920-årene av Satyendra Nath Bose i samarbeid med Albert Einstein. Av Bose-Einstein-kondensatet fremkommer mange interessante og mye studerte fysiske fenomener, deriblant superfluiditet og superledning.

## Teori
Bosoner er partikler med heltallig spinn, og karakteriseres ved at et vilkårlig antall partikler tillates å okkupere en hvilken som helst mikroskopisk tilstand. Ved termodynamisk likevekt, når det ikke finnes noe Bose-kondensat, er antallet partikler i hver tilstand gitt ved Bose-distribusjonsfunksjonen, som avhenger av temperatur og kjemisk potensial.

Etter faseovergangen bryter dette bildet delvis sammen og et makroskopisk antall partikler finnes i systemets mikroskopiske grunntilstand (resten beskrives fortsatt av Bose-distribusjonensfunksjonen). Med «makroskopisk» menes at hvis *N* er totalt antall partikler og *N*0 er antall partikler i kondensatet, er *N*0/*N* ulik null når *N* går mot uendelig. Denne faseovergangen skjer ved en gitt temperatur som kalles kritisk temperatur eller kritisk punkt. Den kritiske temperaturen er lav, men endelig, dvs. høyere enn 0 K.

## Systemer med Bose-Einstein-kondensat
* Superfluider. Superfluiditet som fenomen oppstår fordi det finnes et kondensat som kan bevege seg kollektivt uten viskositet. For superflytende helium er bildet av kondensatet mer komplisert enn beskrevet over, siden helium er en væske med forholdsvis sterk vekselvirkning mellom partiklene (Det finnes per i dag ingen mikroskopisk teori for superflytende helium).
* Superledere. Her er partiklene som kondenserer par («Cooper-par») av elektroner. Elektroner er fermioner, men som par kan de under gitte omstendigheter oppføre seg som bosoner og kondensere.
* Ultrakalde, ultratynne gasser. Dette er de eneste systemene hvor en kan se Bose-Einstein-kondensatet i fysiske, nær ideelle, gasser. Disse har ingen praktisk nytte, men er svært viktige i forskningsammenheng.

## Referanser
Teodebald I

**Teodebald I** (fransk: *Thibaud* eller *Théodebald*; latin: *Theudoaldus*; født ca. 535, død 555) var merovingernes konge av Metz og Reims (eller Austrasia, som riket tidvis ble kalt) fra 547 eller 548 til 555. Han var sønn av Teodebert I og Deuteria. Teodebald ble konge som barn da hans far døde, og døde selv barnløs i 555.

## Liv og virke
### Mindreårig
Teodebald var bare tretten eller fjorten år da han ble konge av Metz i 547 eller 548, og således fortsatt mindreårig Riket ble styrt av en guvernør mens han var mindreårig. Alamannerne, som hadde vært underlagt kongeriket Metz siden hans fars styre, forble lojale.

Han giftet seg en gang rundt 552 med Waldrada, datter til langobardenes kong Wacho og søster av dronning Wisigarde, hans fars andre hustru. Det sikret en allianse med langobardene.

Betydningen av navnet Teodebald er *teode* = «folk» + *bald* = «dristig, modig»

### Krigen i Italia
Ved sankt Gallus’ død ble Teodebald (eller hans guvernør) blandet inn i etterfølgelsen ved helgens kloster. Cato, Gallus’ etterfølger gjorde personalendringer, og havnet i klammeri med presteskapet, som krevde at Teodebald måtte fjerne ham, men han nektet. Større problemer fikk han med farens besittelser i nordlige Italia. østgoterne anmodet om frankernes støtte da den bysantinske keiser Justinian I sendte en armé under Narses i 552. Som hans far før ham, unngikk Teodebald direkte konfrontasjon med Det bysantinske riket. Det ble likevel reist en frankisk hær på rundt 70 000 menn, ble det hevdet, for å kjempe sammen med østgoterne, ledet av brødrene Leutaris og Buccelin, begge alamannerne. Frankerne tok Parma i besittelse, og Buccelin presset den bysantinske hæren ledet av Fulcaris. Etter at Fulcaris ble drept i 553 plyndret frankerne landet, unntatt kirkene, inntil Leutaris besluttet å dra tilbake til Frankerriket, men hans bror ble værende igjen for å slåss mot østromerne, og ble drept i kamp mot den store bysantinske generalen Narses.

### Død
Teodebald hadde fysiske skavanker og var åpenbart svakelig. Hans fysiske helse ble verre til han ble sengeliggende og til sist døde i 555, knapt tjue år gammel. Han døde uten arvinger, og hans grandonkel Klotar I giftet seg straks med hans unge enke, og overtok hans rike. Klotar ble deretter frankernes enekonge.

## Referanser


## Litteratur
* Gregorius av Tours: *Historia Francorum*; fransk versjon: Grégoire de Tours; Latouche, Robert, red. (1963): *Histoire des Francs*, collection «Les Classiques de l'histoire au Moyen Âge, 27-28», Paris: Les Belles Lettres, 2 bind, nyutgivelse i 1995.
* d'Avenches, Marius (2006 ): *Chronique*, collection «Sources de l'Histoire», éditions Paléo, ISBN 284909207X.
* Agathias Scholastikos, Maraval), Pierre, red. (2007): *Histoires, Guerres et malheurs du temps sous Justinien*, Paris: Les Belles Lettres, ISBN 2-251339-50-7.
Det nasjonalrepublikanske partiet

:*For partiet til [[Abraham Lincoln]] til [[George W. Bush]], se [[Det republikanske parti]]*.
:*For partiet til [[Thomas Jefferson]], se [[Det demokratisk-republikanske parti]].*

**Det nasjonalrepublikanske partiet** (engelsk: *National Republican Party*) var et politisk parti i USA i 1820- og 1830-årene.

Ved presidentvalget i 1824 var Det demokratisk-republikanske parti i oppløsning. En nokså konservativ fraksjon rundt John Quincy Adams, Henry Clay og Daniel Webster samlet seg rundt Adams som presidentkandidat og klarte å utmanøvrere både William H. Crawford og Andrew Jackson fra samme parti.

Nasjonalrepublikanerne ønsket en sterk sentralbank og sterk tollbeskyttelse av amerikansk industri. De gikk også inn for offentlige investeringer i vei- og kanalbygging for å fremme økonomisk vekst og nasjonal enhet.

Jacksons tilhengere svarte med en obstruksjonspolitikk i hele Adams’ presidentperiode. Adams tapte mot Jackson, som da var leder for Det demokratiske parti, ved presidentvalget i 1828.

Da Henry Clay tapte mot Jackson ved presidentvalget i 1832, fant nasjonalrepublikanerne og andre opposisjonskrefter sammen i det nye Whigpartiet. Det regnes som en forløper til dagens republikanske parti.

## Referanser
Corinne Rey-Bellet

**Corinne Rey-Bellet** (født 2. august 1972, død 30. april 2006 i Les Crosets, Valais) var en sveitsisk alpinist.

Rey-Bellet delte sølvmedaljen i utfor sammen med østerrikske Alexandra Meissnitzer i VM i alpint 2003 i St. Moritz og vant totalt fem verdenscuprenn. Hun la opp i 2003 på grunn av en rekke skader i det høyre kneet.

## Pallplasseringer i verdenscupen

## Drap

Rey-Bellet ble skutt og drept i foreldrenes hjem i den sveitsiske landsbyen Les Crosets. Broren Alain ble også funnet drept, mens moren Verena ble alvorlig skadet. Det ble utstedt arrestordre på Corinnes mann, Gerold Stadler, som var mistenkt for drapene. Tre dager senere ble han funnet skutt, med en revolver ved siden av seg. Alt tydet på at han hadde begått selvmord.

Ekteparet var blitt separert om lag ti dager før drapene fant sted.

## Referanser


## Eksterne lenker
* 
* Rey-Bellet
Soissons

**Soissons** er en by og kommune i departementet Aisne i regionen Hauts-de-France nord i Frankrike. Soissons ligger ved Aisne-elven rundt 90&nbsp;km nordøst for Paris. Den er en av de eldste byene i Frankrike, og er antagelig den antikke hovedstaden til suessionerne.
__NOTOC__

## Befolkningsutvikling
***Antall innbyggere i kommunen Soissons***

## Referanser


## Eksterne lenker
* 
* Kommunedata INSEE
* Avstander til omkringliggende steder og kommuner 
* Kommunekart 1
* Kommunekart 2
Austrasia

**Austrasia** var et historisk rike på 500-700-tallet som utgjorde den nordøstlige delen av det frankiske kongedømmet til merovinger. Det var hovedsakelig sentrert ved elvene Maas, midtre Rhinen og Mosel. Det besto av deler av territoriet til dagens østlige Frankrike, vestlige Tyskland, Belgia og Nederland. Metz var primært dets hovedstad, men noen av Austrasias konger hersket fra Reims. Det var det opprinnelige området til frankerne som Klodvig erobret etter først å ha tatt kontroll over grenseområdene til romerske Gallia, nå nordlige Frankrike, som tidvis er beskrevet i denne perioden som Neustria.

Etter at den frankiske kong Klodvig døde i 511, delte hans fire sønner kongedømmet mellom seg. Teoderik I fikk Austrasia. Austrasia og dets nabo, Neustria, ble involvert i stadige konflikter. Disse urolighetene nådde sitt klimaks i krigene mellom dronning Brunhilda av Austrasia og dronning Fredegunde av Neustria. I 567 ble Austrasia et adskilt kongerike innenfor Frankerriket og ble styrt av Sigibert I På 600- og 700-tallet ble det en maktbase hvor karolingerne, opprinnelig *[[Maior domus|maior palatii]]*, rikshovmestre, og adelskap som *dux et princeps Francorum*, hertug av frankerne, og ble *de facto* herskerne av frankerne som den virkelige makten bak tronen. De tok makten over alle frankerne, hele Gallia, det meste av Tyskland og nordlige Italia. Under dette dynastiet, var ikke Austrasia lenger et eget kongedømme. Etter denne perioden med forening ble det større Frankerriket igjen delt i østlige og vestlige kongeriker hvor den østlige delen utviklet seg til bli kongeriket Tyskland.

## Navn
Navnet Austrasia er ikke godt dokumentert i den merovingske perioden. Det er en latinsk utgave av et gammelfrankisk navn nedtegnet først av Gregorius av Tours ca 580 og deretter av Aimoin av Fleury ca 1000. Som med navnet Østerrike inneholder Austrasia ordet for «øst» i betydningen østlige land for henvise til frankernes område som lå øst for Neustria, «det vestlige land», i nordlige Gallia. Grensene for hva Austrasia var ble uklare over tid, men Aimoin streket opp en primitiv utstrekning for landet med «Da frankerne [opprinnelig]tok alle disse provinsene kalte de Austrasia regionen som strakte seg nordover og ligger mellom Maas og Rhinen, og Neustria det som strakte seg fra Maas og så langt som til Loire.» Philippe Briet på 1500-tallet var mer forsiktig: «Det er ikke lett å bestemme grensene til Austrasia ettersom de tidvis var minsket og tidvis forstørret». Fra senmiddelalderen og til den franske revolusjonen tjente Austrasia som et arkaisk navn for hva som ellers ble kalt for Lorraine. 

## Referanser


## Se også
* Liste over frankiske konger
Walter Stewart, 3. High Steward av Skottland

**Walter Stewart** (født  omtrent 1198, død 1246), 3. High Steward av Skottland og justiciar av Skottland.

Walter Stewart var født en gang før 1198 som sønn av Alan fitz Walter, 2. High Steward av Skottland og hans andre hustru Alesta av Mar. Hans bestefar på morssiden var Morggán av Mar.

Hans far fulgte Rikard I av England, også kalt Rikard Løvehjerte, på Det tredje korstoget i 1191. Han døde i 1204 og Walter etterfulgte ham. Istedenfor benytte navnet ‘Walter FitzAlan’, den fransk-normanniske betegnelse for ‘sønn av Alan’, adopterte Walter navnet fra sin arvelige posisjon og ble kjent som Walter Stewart. Merk forskjellen i navnet Stewar**t** og posisjonen Stewar**d**. Walter Stewart er dermed den første Stewart fra hvem alle andre med samme navn nedstammer fra.

Han ble utpekt som justiciar av Skottland i 1230 som var en øverste juridisk myndighet i middelalderens Skottland og England.

Walter Stewart er assosiert med festningen Rothesay Castle på øya Bute som han utbygget og styrket etter dårlige erfaringer med nordmenn.

Walter Stewart giftet seg med Beatrix de Angus av Forfar, datter av Gilla Críst av Angus og hans hustru Marjorie. Majorie er oppgitt å ha vært en datter av Henry av Skottland, 3. jarl av Huntingdon. Walter og Beatrix fikk følgende barn:

* Alexander Stewart, 4. High Steward av Skottland. Alexander tjenestegjorde også som regent av Skottland.
* Sir Robert Stewart av Tarbolten og Crookston.
* John Stewart (d. 1249). Drept ved Damietta i Egypt i løpet av Det syvende korstoget.
* Walter («Freckled» (= «Fregnete») Bailloch Stewart. Han giftet seg med Mary de Mentieth og ble jarl av Menteth.
* William Stewart.
* Beatrix (Elizabeth) Stewart. Hun giftet seg med Maol Domhnaich av Lennox.
* Christian Stewart.
* Eupheme FitzAlan. Hun giftet seg med Patrick de Dunbar, 5. jarl av Dunbar.
* Margaret Stewart. Hun giftet seg med sin fetter Niall av Carrick. De ble foreldre til Marjorie av Carrick som giftet seg med Robert Bruce, 6. lord av Annandale. Marjorie and Robert ble foreldrene til kong Robert I av Skottland, den kjente Robert Bruce.
* Sybella Stewart. Hun giftet seg med Colin Fitzgerald, 1. lord av Kintail.

## Referanser
Liste over formenn i Det Norske Studentersamfund

**Formand av Det Norske Studentersamfund** er tittelen til lederen av Hovedstyret i Det Norske Studentersamfund (i perioden 1813-1821 førstedirektør). Formannen og de andre styremedlemmene blir valgt av en generalforsamling for en valgperiode på ett år. Tidligere ble de valgt kvartalsvis (frem til 1882), og etter dette semestersvis. Ved generalforsamling i 2011 ble valgordningen omgjort, og kun formand, viceformand og økonomiansvarlig blir valgt ved generalforsamling, mens de resterende styremedlemmer suppleres. Alle styremedlemmer sitter i et år.

Oversikten bygger på formannslisten fra 1909 utarbeidet ved Studentersamfundets historiske Udvalg ved høyesterettsadvokat Arthur Skjelderup (formann) og stud.philol. Wilhelm Munthe, og F. B. Wallems Hundreårshistorie fra 1916. Den er ajourført 1963 av advokat John Elden, og i 1990 og frem til 2018 av Kaare Seeberg Sidselrud.

## Referanser
Fandango

**Fandango** er en spansk musikk- og dansestil nært knyttet til flamenco. Fandango stammer trolig fra jota, og danses normalt av par. Dansen begynner med enkelte rolige steg, men stiger raskt i tempo. Musikken er i 3/4- eller 3/8-takt.

Fandango er òg navnet på en kontradans som var populær i Europa på store deler av 1800-tallet og på begynnelsen av 1900-tallet. Selv om dansen skal gå fort er nok navnet heller tilfeldig valgt. Fandangoen kom til Norge på 1820-tallet og var en svært populær dans både i byene og på bygdene. Dansen beholdt sin popularitet til en periode etter første verdenskrig da jazzen tok over. Den ble først nedtegna i 1922 av Klara Semb og var da fortsatt populær mange steder. Den blir stadig dansa i leikarringar og kontradansgrupper rundt om i landet.

## Referanser
Donald Wilson

**Donald Wilson** (født 1. september 1910 i Dunblane, Skottland, død 6. mars 2002 i Gloucestershire, England) var en skribent og produsent for TV. Han er mest kjent for sitt bidrag til BBCs versjon av *[[Forsyte-sagaen (TV-serie fra 1967)|The Forsyte Saga]]* i 1967.

Han begynte sin karriere i filmindustrien hvor han jobbet for MGM i Elstree Studios som «Assistant Director». Han jobbet på blant annet *[[Jericho]]* (1937) og *[[Goodbye, Mr. Chips]]* (1939). Under andre verdenskrig jobbet han med dokumentarfilmer og i 1955 ble han ansatt hos BBC av Michael Barry, sjefen for dramaavdelingen. Som sjef for manuskriptavdelingen, var Wilson ansvarlig for å overse bestillinger og utvikling av alle originale manuskripter som ble filmet og vist på BBC.

Etter at Sydney Newman kom til BBC og omorganiserte dramaavdelingen i 1962, ble Wilsons avdeling overflødig. Han ble da gitt stillingen som sjef for serier under Newman i dramaavdelingen. Der ble han ansvarlig for å overse utviklingen av en ny serie Newman hadde kommet på, en lærerik science fiction-serie for barn kalt *[[Doctor Who]]*. Wilson skrev, sammen med Newman og skribent C. E. Webber, det første dokumentet som omhandlet formatet for den nye serien.

Wilson var ansvarlig for mye av den tidlige utviklingen av serien.  Han prøvde å overtale produsent Verity Lambert til ikke å bruke Terry Nations manuskript om en rase kalt daleker. Etter at det hadde blitt vist på TV og ble en fenomenal suksess, kalte Wilson Lambert inn til sitt kontor og fortalte henne at hun tydelig visste bedre enn han hvordan serien skulle være og at han ikke ville blande seg inn i hennes avgjørelser mer.

I 1965 sluttet Wilson i stillingen som sjef for serier slik at han kunne konsentrere seg med å filmatisere *[[Forsyte-sagaen (TV-serie fra 1967)|The Forsyte Saga]]*, noe han hadde villet gjøre lenge. Han både skrev og produserte serien og den ble en av BBCs mest populære og suksessfulle dramaserier. Serien ble først vist på BBC Two i 1967 og sendt i reprise på BBC One ikke lenge etterpå. Han fortsatte med å skrive og produsere flere dramaserier, som *The First Churchills* (1969) og *Anna Karenina* (1977).

Wilson gikk senere over til Anglia Television, hvor han jobbet frem til han pensjonerte seg. Han døde 91 år gammel i mars 2002.

## Referanser


## Kilder
* Purser, Philip – ''Obituary: Donald Wilson'', The Guardian, 12. mars 2002.

## Eksterne lenker
*
Kontact

**Kontact** er en personlig informasjonsbehandler (PIM) og en gruppevareapplikasjon for skrivebordsmiljøet KDE. Det støtter digital kalender, addressebok, notater, gjøremålsliste, nyhetsgrupper og e-post. Det bruker KParts til å integrere de forskjellige applikasjonene inn i Kontact.

## Historie
Den opprinnelige gruppevarebeholderapplikasjonen var skrevet en ettermiddag av Matthias Hoelzer-Kluepfel, og ble så lagt inn i sammen med andre programmer i KDE-skrivebordsmiljøets versjonskontrollsystem og vedlikeholdt av Daniel Molkentin. Denne beholderapplikasjonen er essensiell for å kunne kjøre Kontact, men er uten nytte hvis ikke brukt sammen med andre integrerbare komponenter.

De første komponentene til å bli integrert, ble laget av Cornelius Schumacher. Han modifiserte applikasjonene KAdressBook og KOrganizer til adressebok, og planleggerkomponenter. Til da fantes det ingen e-postkomponent, så det manglet fortsatt en gruppevareapplikasjon som integrerte seg i KDE. Men Cornelius Schumachers banebrytende arbeid fungerte som en prototype for andre utviklere å basere sitt arbeid på.

Ved å modifisere KMail til én komponent, lagte Don Sanders den manglende e-postklienten til Kontact. Sammen med adressebok og planleggerkomponentene ble disse integrert i beholderapplikasjonen og pakket som Kontact. Kontact sin nettside, kontact.org, ble laget samtidig som denne pakken.

Daniel Molkentin, Cornelius Schumacher og Don Sander utgjorde da det opprinnelige utviklingsteamet for applikasjonen. Endringene gjort i KMail og beholderapplikasjonen ble lagt til i KDEs versjonskontrollsystem, og Kontact ble utgitt som en del av KDE 3.2.

Samtidig som applikasjonspakken Kontact ble utviklet, var det også gjort utvikling på Kolab gruppervaretjener. Denne tjenerapplikasjonen ble ferdig utviklet omtrent samtidig. Arbeidet med Kolab var en del av Korupware-prosjektet, som også drev med å modifisere KMail og KOrganizer til å gi dem bedre gruppevarestøtte. 

Kontacts kjerneteam, Kolab-konsortiumet og flere andre selvstendige KDE PIM-utviklere arbeidet så sammen for å integrere Kroupware-funksjonaliteten inn i Kontact, slik at Kolab ble hovedtjenerapplikasjonen for Kontact.

I tillegg ble en nyhetskomponent utviklet med utgangspunkt i applikasjonen KNode, og Kontact ble modifisert til å støtte en rekke av hovedsakelig vevbaserte applikasjonspakker for sambarbeid.

## Komponenter
Kontact integrerer følgende:
;Oppsummeringsside: Viser ulest e-post, oppkommende avtaler, siste nyheter og været.
;E-post: KMail – KDE skrivebordmiljøets e-post.
;Adressebok: KAddressbook – KDE skrivebordmiljøet sin adressebok.
;Kalender: KOrganizer – En personlig kalender for KDE
;Gjøremål: KOrganizer
;Journal: KOrganizer
;Notater: KNotes – KDE skrivebordmiljøet sin notatbehandler
;Feed: Akregator – KDE sin RSS- og Atom-klient
;Nyheter (Usenet): KNode
;Nyhetstikker: KNewsTicker 
;Vær: KWeather

## Referanser


## Eksterne lenker
*
Mak Dizdar

**Mehmedalija «Mak» Dizdar** (født 17. oktober 1917 i Stolac, død 14. august 1971 i Sarajevo) blir ansett som en av de største jugoslaviske poetene i den siste halvdelen av det 19. århundre. Han var bosnisk muslim.

## Livet hans
Han fullførte barneskolen i Stolac, en liten by i sørlige Bosnia-Hercegovina, og gikk gymnaset i Sarajevo. Han tilbrakte mesteparten av 2. verdenskrig som en tilhenger og støttespiller for de kommunistiske partisanene og måtte ofte bytte bopel i all hemmelighet for å unngå det nazistiske okkupasjonsmyndighetene. Hans familie var en tradisjonell muslimsk familie. De nazistiske okkupasjonsmyndighetene drepte hans bror.

Etter krigen var Dizdar en prominent person i den kulturelle livet i Bosnia-Hercegovina. Han var redaktør for avisen Oslobođenje, leder for flere publikasjonsselskaper, og ikke minst som forfatter og leder for forfatterforeningen i Bosnia-Hercegovina frem til hans død.

## Referanser
Allsvenskan

**Allsvenskan**, offisielt **Fotbollsallsvenskan**, er den svenske toppserien i fotball. Allsvenskan fikk SM-status først i 1930/1931-sesongen, etter at det Svenska Mästerskapet ble avviklet etter 1925-finalen. I perioden 1982–1992 ble det svenske mesterskapet avgjort gjennom sluttspill i cup- eller serieform.

## UEFA-ranking
*UEFA-rangering etter 2023/24-sesongen.*


; Historisk ligarangering

## Vinnere

* 2025 – 
* 2024 – 
* 2023 – 
* 2022 – 
* 2021 – 
* 2020 – 
* 2019 – 
* 2018 – AIK
* 2017 – Malmö FF
* 2016 – Malmö FF
* 2015 – IFK Norrköping
* 2014 – Malmö FF
* 2013 – Malmö FF
* 2012 – IF Elfsborg
* 2011 – Helsingborgs IF
* 2010 – Malmö FF
* 2009 – AIK
* 2008 – Kalmar FF
* 2007 – IFK Göteborg
* 2006 – IF Elfsborg
* 2005 – 
* 2004 – Malmö FF
* 2003 – 
* 2002 – 
* 2001 – Hammarby IF
* 2000 – Halmstads BK
* 1999 – Helsingborgs IF
* 1998 – AIK
* 1997 – Halmstads BK
* 1996 – IFK Göteborg
* 1995 – IFK Göteborg
* 1994 – IFK Göteborg
* 1993 – IFK Göteborg
* 1992 – AIK
* 1991 – IFK Göteborg
* 1990 – IFK Göteborg
* 1989 – Malmö FF 
* 1988 – Malmö FF
* 1987 – Malmö FF 
* 1986 – Malmö FF
* 1985 – Malmö FF 
* 1984 – IFK Göteborg
* 1983 – AIK 
* 1982 – IFK Göteborg
* 1981 – Östers IF
* 1980 – Östers IF
* 1979 – Halmstads BK
* 1978 – Östers IF
* 1977 – Malmö FF
* 1976 – Halmstads BK
* 1975 – Malmö FF
* 1974 – Malmö FF
* 1973 – Åtvidabergs FF
* 1972 – Åtvidabergs FF
* 1971 – Malmö FF
* 1970 – Malmö FF
* 1969 – IFK Göteborg
* 1968 – Östers IF
* 1967 – Malmö FF
* 1966 – 
* 1965 – Malmö FF
* 1964 – 
* 1963 – IFK Norrköping
* 1962 – IFK Norrköping
* 1961 – IF Elfsborg
* 1960 – IFK Norrköping
* 1959 – 
* 1958 – IFK Göteborg
* 1957 – IFK Norrköping
* 1956 – IFK Norrköping
* 1955 – 
* 1954 – GAIS
* 1953 – Malmö FF
* 1952 – IFK Norrköping
* 1951 – Malmö FF
* 1950 – Malmö FF
* 1949 – Malmö FF
* 1948 – IFK Norrköping
* 1947 – IFK Norrköping
* 1946 – IFK Norrköping
* 1945 – IFK Norrköping
* 1944 – Malmö FF
* 1943 – IFK Norrköping
* 1942 – IFK Göteborg
* 1941 – Hälsingborgs IF
* 1940 – IF Elfsborg
* 1939 – IF Elfsborg
* 1938 – IK Sleipner
* 1937 – AIK
* 1936 – IF Elfsborg
* 1935 – IFK Göteborg
* 1934 – Hälsingborgs IF
* 1933 – Hälsingborgs IF
* 1932 – AIK
* 1931 – GAIS
* 1930 – Hälsingborgs IF
* 1929 – Hälsingborgs IF
* 1928 – Örgryte IS
* 1927 – GAIS
* 1926 – Örgryte IS
* 1925 – GAIS

Før 1925 ble Svenske mesterskapet i fotball ikke avgjort gjennom seriespill, uten gjennom utslagsturneringer, som på grunn av lange avstand ble spilt på et sted, på samme måte som et VM- eller OS-sluttspill. Noen år var det kun lag fra Stockholm- og Göteborgsregionen som gjorde opp om SM-tittelen, også dette på grunn av lange avstand. Her følger finaleresultatene.

## Publikum

;Graf som viser gjennomsnittlig tilskuertall per år i Allsvenskan

## Referanser


## Eksterne lenker
*
Vil du bli millionær?

***Vil du bli millionær?*** er en norsk TV-quiz som gikk på TV 2 fra 2000 til 2011. Konseptet gikk ut på at man skulle svare på spørsmål og ved hvert riktig svar vant man penger og man kunne gå videre. Gikk man videre måtte man samtidig satse de pengene man allerede hadde vunnet. Man fikk fire alternativer å velge mellom og tre hjelpemiddel. Vanskelighetsgraden økte for hvert spørsmål og de virkemidlene man hadde til rådighet kunne bare benyttes en gang. Topp-premien var på to millioner kroner. Programmet var en norsk utgave av det britisk *[[Who Wants to Be a Millionaire?]]*. Konseptet er blitt solgt til over 100 land. Den norske utgaven ble kjørt nært opp til den original utgaven de første årene, men på slutten sendte TV 2 en norsk-utviklede variant med undertittelen «Hot seat». Det ble også arragert spesialsendinger med kjendiser som deltakere.

Programmet hadde en sendepause i 2007, men kom i 2008 tilbake blant annet med funksjonen at TV-seerne også kunne svare gjennom Internett. Dette ble muliggjort ved at programmet begynte med direktesendinger. Noen av de beste nettspillerne ble tilbudt å medvirke i TV-programmet påfølgende uke. Istedenfor å spørre publikum hadde deltakerne nå dessuten muligheten til å spørre folk gjennom Internett.

Programmet ble i starten ledet av Arve Juritzen. I 2001 overtok Frithjof Wilborn, som var programleder i 11 sesonger frem til 2006. I 2008 gjenoppstod programmet med Sarah Natasha Melbye som programleder. Hun ledet det til det ble avsluttet i 2011.

Den vant prisen for beste nettside under Gullruten 2000.

## Seertall
Programmet hadde høye seertall i starten og var det første av TV 2s egenproduksjoner som passerte én millioner seere på fredagskvelden. Det skjedde mens Juritzen var programleder. Senere falt seertallene en del. For eksempel så ble premieren av 2008-sesongen sett av  og en markedsandel på 31 %.

## Regler
Programmet tilbyr deltakerne store kontantpremier for riktig svar på totalt femten spørsmål, som øker i vanskelighetsgrad. Det er i tillegg fire svaralternativer for hvert spørsmål. 

Høyeste premie i Norge er på en million kroner. I perioden 2000-2007 kunne man vinne 2 millioner kroner. Ved riktig svar på det femte og tiende spørsmålet i konkurransen, oppnår deltakeren en «garantisum». Det vil si at man er sikret det pengebeløpet man til da har vunnet, hhv. 10&nbsp;000 og 100&nbsp;000 kr, uavhengig om man svarer feil på noen av de neste spørsmålene.

Deltakeren har tre hjelpemidler til rådighet: 
* Fjerne to av svaralternativene (50/50)
* Ringe en venn
* Spør publikum

## Referanser


## Eksterne lenker
*